Koninklike troue! Hou só ’n kyk-partytjie
JY LEES NOU Koninklike troue! Hou só ’n kyk-partytjie
Saterdag trou prins Harry en Meghan Markle! Wees deel van die koninklike feesviering deur jou eie kyk-partytjie by die huis te hou.
SARIE het spesiaal vir jou verskillende spyskaarte en temas saamgestel waaruit jy kan kies.
Gaan jy ’n rooifluweel-fees of tradisionele kroegete hou, of jou gaste bederf met ’n kaasbord vir konings?
Kies jou spyskaart, nooi jou gaste en deel Saterdag jou foto’s met #SARIEkuier.
Hou so ’n kyk-partytjie:
BBC Lifestyle (DStv-kanaal 174) se regstreekse uitsending begin om 10:25.
Indien jy nie ’n DStv-intekenaar is nie, kan jy jou skootrekenaar koppel aan jou televisiestel en die troue op Sky News volg.
Volgens die voorlopige tydlyn gaan trougaste vanaf 10:30 by die Windsor-kasteel aanmeld. Die koninklike gaste sal vanaf 12:30 arriveer. Meghan sal teen 12:59 haar verskyning maak, waarna die troue om 13:00 sal begin. Meghan en Harry sal teen 14:00, na afloop van die seremonie, op ’n koets deur Windsor se strate ry.
Nooi jou vriende
Stuur vir jou vriendinne ons SARIE-uitnodiging, en laai hierdie onderstaande kaartjie af en skryf jou gaste se name daarop.
(Klik regs op die prentjies en klik "Save As". Stoor dit op jou rekenaar om op Facebook te laai of uit te druk.)
Kies jou resepte
Is jy lus vir ’n ordentlike ontbyt of wil jy eerder jou gaste verras met ’n unieke Britse kaasbord? Loer hier na die opsies, kies die een wat jou sak, aptyt en smaak die beste pas, en klik op die artikel vir die volledige spyskaart.
Engelse ontbyt met Amerikaanse flair
Gevulde aartappels met spek
Britse soldate (sagte eiers met bros parmesaan)
Klik hier vir die resepte
Hou ’n rooifluweel-fees
Pannekoeke met roomkaas-sous
Skep ’n Britse kaas-buffet
Hier's resepte vir ’n tee-party!
Oondgeroosterde soetpampoentertOop geroosterde spekbroodjies
Murgpampoentjie-omelet met gerookte forel
Gerookte snoek in filodeeg
Maak ’n Britse kroegete!
Varkworsies met korrelmosterd-kapokaartappels
SARIE se lekkerste "cocktail"-resepte vir na die seremonie:
Komkommer-stapels (links) en koek-tiaras (regs) [Uit: SARIE Partytjie 2014]
Wat is ’n prinses sonder haar kroon? Die tiaras verg ’n bietjie moeite, maar die kinders sal dit so geniet.
280 g (500 ml) koekmeel plus ekstra vir uitrol
110 g (125 ml) strooisuiker
1 plastiek-tiara – kry by speelgoedwinkel
2 kleure koekkleursel
Verhit oond tot 180 °C. Plaas botter, meel en suiker in voedselverwerker en pols by hoë spoed tot tekstuur van fyn broodkrummels. Gooi yswater geleidelik by terwyl menger loop tot alles in een bal saamkom. Rol deeg op meelbestrooide oppervlak uit tot sowat 5 mm dik. Gebruik die plastiekkroon en rol dit oor die deeg om die patroon van die kroon af te druk in die deeg. Sny met ’n skerp mes rondom die kroonpatroon. Herhaal tot jy 8 deegkrone het. Spuit die buitekant van ’n ronde koekpan van 20 cm goed met kleefwerende kossproei. Plaas een deegkroon op die pan se rand sodat dit in ’n halfronde vorm kan bak. Plaas die pan op sy sy in die oond – laat dit staan tussen die speke van die oondrak. Bak 8 – 10 minute of tot goudbruin. Laat afkoel op pan en haal versigtig af.Herhaal met res van deegkrone. Meng eierwit en versiersuiker saam tot gladde mengsel. verdeel in twee dele en kleur soos jy verkies. Skep mengselin spuitsak met 1 mm tuit en versier tiaras soos jy verkies. Plak eetbare blomme op kroon vas. Laat staan 1 uur tot versiersel hard is. Sit voor.
Maklik om te maak en heerlik daarby.
16 snye witbrood
1 x 350 g-houer roomkaas met sprietuie (chives)
1 komkommer, in 32 skywe gesny
1 x 30 g-houer sprietuie, fyngekap
Gebruik ronde koekiedrukker van 2 cm in deursnee en sny 3 sirkels uit elke sny brood. Smeer die eenkant van elke broodsirkel met bietjieroomkaas. Plaas skyf komkommer bo op eerste broodjie se roomkaaslagie en geur goed met sout en peper. Smeer bietjie roomkaas op. Plaas tweede broodjie bo-op met oom kaaslagie na bo. Plaas nog 1 skyfkomkommer bo-op, geur goed, en dan laaste broodjie met roomkaas na onder. Maak nog sulke broodjies met res van bestanddele. Sprinkel sprietuie bo-op en sit voor.